Bapak2 lan Ibu2, monggo dikedapi nggih bab SUSAHIPUN PADOS DAMELAN meniko:+ Pendidikanmu opo?- Hukum Pak.+ wah ora bisa ditompo ning kene.- Alasanipun Pak?+ Kakehan ngomong mengko, malah ora kerja.- tapi kulo mantan diplomat lho Pak.+ Tambah ora ketompo?- Lho kok ngaten pak?+ Mengko gaweyanmu mung ropat-rapat wae..... + Kowe nduwe omah opo ora?- Dereng....+ Wah kowe ora iso ketompo nang kene.- Lho kok ngaten?+ Mengko kowe mesthi ngajukne utang nang perusahaan.- Ah.. mboten kok, sakjanipun tiyang sepuh kulo niku sampun sugih.+ Yo malah ora ketompo.- Lho kok ngaten?+ Mengko kowe kerjo mung nggo hiburan, nongkrang nongkrong ae.+ Kowe nduwe motor opo ora?- Mboten.+ Ora ketompo.- Lho kok mboten ketompo?+ Mengko kowe mesthi njaluk bantuan kredit.- Sakjanipun gadhah, ning tasih ten kampung, gampil mangke kulo beto ngriki.+ Wah malah ra ketompo....- Lho kok ngoten?+ Tempat parkire wis ra cukup.+ Kowe wis lulus sarjana tenan?- Sampun Pak....+ Ora ketompo. Kene iki golek sing SMA ae, luwih manutan lan ben mbayare murah.- Sakjanipun kulo tasih badhe skripsi.+ Malah ora ketompo.....- Lho kados pundi to?+ Mengko kowe kerjo mung ngetik skripsi, yen wis lulus mesti golek kerjo neng perusahaan liyo.+ Kowe seneng guyon opo ora?- Mboten pak, kulo serius nek nyambut gawe.+ Ra ketompo.....- Waa... Kok ngoten?+ Engko konco-koncomu lan anak buahmu podho stress.- Sakjane nggih sekedhik-sekedhik seneng guyon.+ Malah ora ketompo.- Lho kok......+ Engko kowe mung email-emailan sing lucu.+ Kowe mau mrene numpak opo?- Nitih mobil.+ Kowe ora ketompo.- Sebabipun?+ Saiki BBM mundhak terus, mengko kowe njaluk mundhak bayar terus.- Woo, kulo wau namung mbonceng, kok.+ Tambah ora ketompo.- Lho, lha kok?+ Mengko mung gawene mbonceng mobil kantor. Ngrusuhi!+ Anakmu akeh opo sithik?- Kathah, Pak.+ Kowe ora ketompo.- Sebabipun?+ Nyambut gawemu ora jenjem, mung mikir gawe uanak terus.- Lha wong namung anak adopsi, kok.+ Tambah ora ketompo.- Lho, lha kok?+ Gawe anak bae aras2en, opo maneh nyambut gawe.+ Kowe wis ngerti gaweyanmu durung?- Dereng.+ Kowe ora ketompo.- Sebabipun?+ Arep nyambut gawe kok ora ngerti gaweyane?- Oo, nek damelan niku mpun ngertos kok.+ Tambah ora ketompo.- Lho, lha kok?+ Kowe rak mung arep keminter, to?+ Kowe ngerti kahanan kantor kene durung?- Dereng.+ Kowe ora ketompo.- Sebabipun?+ Arep nyambut gawe kok ora ngerti kantore?- Wah, nggih sekedhik2 mpun ngertos kok.+ Tambah ora ketompo.- Lho, lha kok?+ Mengko kowe senengane ngudhal-udhal wewadi kantor, to?+ Kowe kerep loro?- Mboten.+ Kowe ora ketompo.- Sebabipun?+ Mesthi kerep mbolos, wong arang2 gering.- Wah, sakjanipun nggih asring.+ Tambah ora ketompo.- Lho, lha kok?+ Kantor iki ora nompo karyawan pileren.+ Kowe biso main internet?- mBoten.+ Kowe ora ketompo.- Sebabipun?+ Perusahaan ora nompo sing buta internet.- Wah, sakjanipun nggih saged.+ Tambah ora ketompo.- Lho, lha kok?+ Mesthi ora bakal nyambut gawe, kakehan dolanan internet, to???+ Kowe waras opo ora?- Lha, kulo nggih waras to Pak.+ Ra ketompo.- Kenging nopo?+ Mengko kowe mesthi ora krasan neng kene.- Niku rumiyin Pak, sakmeniko sampun rodo edan.+ Malah ra ketompo.- Pripun to niki?+ Mengko aku duwe saingan.- WAAAAAAAAAAAAAAAA!!!!!